પોલીસસૂત્રો પાસેથી મળતી માહિતી મુજબ એચ.અેન. સફલ ગ્રૂપના ભાગીદાર ધીરેન વોરા તથા ચાર્ટર્ડ અેકાઉન્ટન્ટ આર. કે. પટેલને લઇ તેમના ડ્રાઇવર અશોકભાઇ પટેલ ગઇ કાલે સાંજે એસજી હાઇવે પર નોવાટેલ હોટલની બાજુમાં નવી બનતી સફલની મોન્ડીયલ હાઈટ્સની સાઈટ પર જવા નીકળ્યા હતા ત્યારે હોટલ નજીક સર્વિસ રોડ પર અચાનક જ તેમની કારની સામે એક સફેદ કલરની મર્સિડીઝ કાર આવી હતી અને સાઇડમાંથી એક કાળા કલરની કાર આવી હતી. બંને ગાડીઓમાંથી યોગેશ પટેલ સહિત ચારેક શખ્સો બેઝબોલના બેટ લઇને નીચે ઊતર્યા હતા.